बेल’ नङा खायसे उन्दै बैसोनि हौवासा-हिनजावसाफोराखौ उनफिननानै थानाय नुवाखै। मबाइल फनफोराव खोनानो मोननाय बैसागुनि मेथायफोरखौ खननो रों-दारों औवानि थरखा दामनानै मोसानो सोलोंनाया जोबोर गोसो बोथावना जानानै फैदों। एसे मोजां मोनसे थासारि जाबाय थानाय समावनो कर’ना जिउसानि गिख्रंथाव सनदेरनायाव दासान्दै हादराव नैथि खेबनि थाखाय गिलु-बालु थासारि फैगोनखौ इसारा मोननाय जादों। हादरनि माखासे हादरसायाव रायजो-राजाफोरनि सावस्रिखौ नोजोर होनानै हराव लकडाउन आरो कारफिउ होनाय नुनो मोन्दों। थांनाय बोसोराव आसामनि थागिबि सुबुंफोरा कर’ना जिउसानि सनदेरनाय थासारिनि जाहोनाव लकडाउन आरो आनलक राहानि गेजेरजों समखौ बारहोदोंमोन ।